ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Δεκεμβρίου 1993 για τροποποίηση του προσθετικού στο κοινοτικό πλαίσιο στήριξης για τις κοινοτικές διαρθρωτικές παρεμβάσεις που αποσκοπούν στη βελτίωση των όρων μεταποίησης και εμπορίας των γεωργικών και δασοκομικών προϊόντων στην Ιταλία (Abruzzo, Basilicata, Calabria, Campania, Molise, Puglia, Sardegna, Sicilia) (Το κείμενο στην ιταλική γλώσσα είναι το μόνο αυθεντικό) (93/665/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 σχετικά με τη βελτίωση των όρων μεταποίησης και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 2,

τον κανονισμό (ΕΟΚ) αριθ. 867/90 του Συμβουλίου της 29ης Μαρτίου 1990 σχετικά με τη βελτίωση των όρων μεταποίησης και εμπορίας των δασοκομικών προϊόντων (3),

Εκτιμώντας:

ότι, με την απόφαση 89/638/ΕΟΚ (4), η Επιτροπή έχει εγκρίνει το κοινοτικό πλαίσιο στήριξης για την ανάπτυξη και τη διαρθρωτική προσαρμογή στην Ιταλία (Abruzzo, Basilicata, Calabria, Campania, Molise, Puglia, Sardegna, Sicilia)-

ότι, με την απόφαση 92/84/ΕΟΚ (5), η Επιτροπή έχει εγκρίνει το προσθετικό του κοινοτικού πλαισίου στήριξης για τις κοινοτικές διαρθρωτικές παρεμβάσεις που αποσκοπούν στη βελτίωση των όρων μεταποίησης και εμπορίας των γεωργικών προϊόντων στην Ιταλία (Abruzzo, Basilicata, Calabria, Campania, Molise, Puglia, Sardegna, Sicilia)-

ότι, με την απόφαση 93/189/ΕΟΚ (6), η Επιτροπή έχει εγκρίνει το συμπλήρωμα του προσθετικού του κοινοτικού πλαισίου στήριξης για τις κοινοτικές διαρθρωτικές παρεμβάσεις σχετικά με τη βελτίωση των όρων μεταποίησης και εμπορίας των δασοκομικών προϊόντων στην Ιταλία (Abruzzo, Basilicata, Calabria, Campania, Molise, Puglia, Sardegna, Sicilia)-

ότι, με την απόφαση C(90) 2989/5 της 20ής Δεκεμβρίου 1990, η Επιτροπή έχει εγκρίνει το πολυταμειακό επιχειρησιακό πρόγραμμα που αφορά την περιφέρεια Abruzzo, καθώς επίσης και το σχετικό χρηματοδοτικό σχέδιο για την περίοδο 1990-1993-

ότι η Επιτροπή και η ιταλική κυβέρνηση έχουν εξετάσει, μαζί με τις περιφερειακές αρχές, την κατάσταση όσον αφορά την εκτέλεση του πολυταμειακού επιχειρησιακού προγράμματος για την περιφέρεια του Abruzzo, προβλέποντας να πραγματοποιήσουν μείωση της συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) κατά 5,486 εκατομμύρια Ecu-

ότι, με την απόφαση C(93) 1870/2 της 9ης Ιουλίου 1993, η Επιτροπή τροποποίησε την απόφαση C(90) 2989/5 της 20ής Δεκεμβρίου 1990, για να μειώσει κατά 5,486 εκατομμύρια Ecu τη συνδρομή του ΕΓΤΠΕ στο πολυταμειακό επιχειρησιακό πρόγραμμα για την περιφέρεια Abruzzo-

ότι η ιταλική κυβέρνηση υπέβαλε στην Επιτροπή, στις 4 Αυγούστου 1993, αίτηση για τομεακή κατανομή, σύμφωνα με τον κανονισμό (ΕΟΚ) αριθ. 866/90, αυτών των συμπληρωματικών χρηματοδοτικών διαθεσιμοτήτων-

ότι, λόγω της αιτήσεως αυτής των ιταλικών αρχών, είναι απαραίτητο να αναθεωρηθεί η κατανομή των χρηματοδοτικών πόρων που προβλέπονται ως κοινοτική συνδρομή-

ότι η παρούσα τροποποίηση του κοινοτικού πλαισίου στήριξης έχει καθοριστεί σε συμφωνία με το ενδιαφερόμενο κράτος μέλος, στο πλαίσιο της εταιρικής σχέσης η οποία ορίζεται στο άρθρο 4 του κανονισμού (ΕΟΚ) αριθ. 2052/88 του Συμβουλίου της 24ης Ιουνίου 1988 σχετικά με την αποστολή των διαρθρωτικών ταμείων, την αποτελεσματικότητά τους, καθώς και το συντονισμό των παρεμβάσεών τους μεταξύ τους και μεταξύ αυτών και της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών μέσων (7)-

ότι όλα τα μέτρα που συναποτελούν το παρόν κοινοτικό πλαίσιο στήριξης είναι σύμφωνα με την απόφαση 90/342/ΕΟΚ της Επιτροπής της 7ης Ιουνίου 1990 σχετικά με τον καθορισμό κριτηρίων επιλογής τα οποία πρέπει να θεσπιστούν για τις επενδύσεις που αφορούν τη βελτίωση των όρων μεταποίησης και εμπορίας των γεωργικών και δασοκομικών προϊόντων (8)-

ότι η Επιτροπή είναι διατεθειμένη να εξετάσει το ενδεχόμενο να συμβάλουν και τα λοιπά κοινοτικά δανειοδοτικά μέσα στη χρηματοδότηση αυτού του πλαισίου, σύμφωνα με τις ειδικές διατάξεις που τα διέπουν-

ότι, κατά την έννοια του άρθρου 10 παράγραφος 2 του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988 με τον οποίο θεσπίζονται διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων μεταξύ των διαφόρων διαρθρωτικών ταμείων μεταξύ τους, αφενός, και μεταξύ αυτών και της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών μέσων, αφετέρου (1), η παρούσα απόφαση της Επιτροπής ανακοινώνεται στο κράτος μέλος ως δήλωση προθέσεων-

ότι, δυνάμει του άρθρου 20 παράγραφοι 1 και 2 του κανονισμού (ΕΟΚ) αριθ. 4253/88, οι δημοσιονομικές υποχρεώσεις σχετικά με τη συνδρομή των διαρθρωτικών ταμείων στη χρηματοδότηση των παρεμβάσεων που καλύπτονται από τα κοινοτικά πλαίσια στήριξης, θα είναι συνέπεια των μεταγενέστερων αποφάσεων της Επιτροπής, με τις οποίες θα εγκρίνει τις εν λόγω ενέργειες-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το κοινοτικό πλαίσιο στήριξης για τις κοινοτικές διαρθρωτικές παρεμβάσεις που αποσκοπούν στη βελτίωση των όρων μεταποίησης και εμπορίας των γεωργικών και δασοκομικών προϊόντων στην Ιταλία (Abruzzo, Basilicata, Calabria, Campania, Molise, Puglia, Sardegna, Sicilia), για τη χρονική περίοδο από την 1η Ιανουαρίου 1991 έως τις 31 Δεκεμβρίου 1993, τροποποιείται ως εξής:

Το άρθρο 2 πρώτο εδάφιο στοιχείο β) και δεύτερο εδάφιο των αποφάσεων 92/84/ΕΟΚ και 93/189/ΕΟΚ, αντικαθίσταται από το ακόλουθο κείμενο:

"β) ένα ενδεικτικό σχέδιο χρηματοδότησης, σε σταθερές τιμές του 1991, με τιμαριθμική προσαρμογή μέχρι το 1993, και με διευκρίνιση του συνολικού κόστους που συνεπάγονται οι άξονες προτεραιότητας οι οποίοι έχουν επιλεγεί για την από κοινού, μεταξύ της Κοινότητας και του ενδιαφερομένου κράτους μέλους, ενέργεια, δηλαδή 125 742 480 Ecu για ολόκληρη την εν λόγω χρονική περίοδο, καθώς επίσης και οι χρηματοδοτήσεις που προβλέπονται στο πλαίσιο των δημοσιονομικών συνδρομών της Κοινότητας, με την ακόλουθη κατανομή:

"(σε Ecu)"" ID="1">1. Κρέας> ID="2">5 337 110"> ID="1">2. Γάλα και γαλακτοκομικά προϊόντα> ID="2">4 808 952"> ID="1">3. Λοιπά ζώα: μελισσοκομικά προϊόντα> ID="2">695 362"> ID="1">4. Σιτηρά: σκληρός σίτος> ID="2">2 382 655"> ID="1">5. Ελαιούχα: ελαιόλαδο> ID="2">266 698"> ID="1">6. Πρωτεϊνούχα> ID="2">0"> ID="1">7. Οίνος> ID="2">6 088 458"> ID="1">8. Οπωροκηπευτικά> ID="2">32 359 546"> ID="1">9. Άνθη και φυτά> ID="2">1 332 197"> ID="1">10. Σπόροι προς σπορά> ID="2">472 000"> ID="1">11. Λοιπά φυτά: φαρμακευτικά φυτά> ID="2">1 534 396"> ID="1">12. Λοιπά φυτά: μανιτάρια καλλιέργειας> ID="2">742 866"> ID="1">13. Αγορές οι οποίες αφορούν πλέον του ενός είδη προϊόντων, και διανομή> ID="2">1 469 000"> ID="1">14. Ζωοτροφές> ID="2">0"> ID="1">Υποσύνολο > ID="2">57 489 240"> ID="1">15. Δασοκομικά προϊόντα> ID="2">5 382 000"> ID="1">Σύνολο > ID="2">62 871 240">

Η σχετική ανάγκη εθνικής χρηματοδότησης, δηλαδή περίπου 31 435 620 Ecu για το δημόσιο τομέα και 31 435 620 για τον ιδιωτικό τομέα, είναι δυνατόν να καληφθεί εν μέρει με κοινοτική δανειοδότηση της Ευρωπαϊκής Τράπεζας Επενδύσεων και των λοιπών δανειοδοτικών μέσων."

Άρθρο 2

Η παρούσα δήλωση απευθύνεται στη Ιταλική Δημοκρατία.Βρυξέλλες, 7 Δεκεμβρίου 1993. Για την Επιτροπή Rene STEICHEN Μέλος της Επιτροπής

(1) ΕΕ αριθ. L 91 της 6. 4. 1990, σ. 1.

(2) ΕΕ αριθ. L 353 της 17. 12. 1990, σ. 23.

(3) ΕΕ αριθ. L 91 της 6. 4. 1990, σ. 7.

(4) ΕΕ αριθ. L 370 της 19. 12. 1989, σ. 35.

(5) ΕΕ αριθ. L 31 της 7. 2. 1992, σ. 50.

(6) ΕΕ αριθ. L 82 της 3. 4. 1993, σ. 21.

(7) ΕΕ αριθ. L 185 της 15. 7. 1988, σ. 9.

(8) ΕΕ αριθ. L 163 της 29. 6. 1990, σ. 71.

(9) ΕΕ αριθ. L 374 της 31. 12. 1988, σ. 1.